Szám: 1645/7/2013.

Zalaerdőd Község Önkormányzat

Képviselő-testületének

2013. július 25. napon megtartott

nyílt üléséről

               Zalaerdőd Község Polgármestere
                 8344 Zalaerdőd, Petőfi u. 37. Tel./fax: 87/457-260

              dabronc@enternet.hu
Meghívó

Zalaerdőd Község Önkormányzat Polgármestere meghívja a 2013. július 25. napján (csütörtökön) 18.00 órakor megtartandó képviselő-testületi ülésre. 

Helye: Polgármesteri Hivatal Zalaerdőd, Petőfi u. 37.
Napirend:
1./ A Sümegi Kistérségi Többcélú Társulás Társulási Megállapodásának módosítása


Előterjesztő: Bódis József polgármester

2./ A szociális és gyermekjóléti feladatok ellátása

Előterjesztő: Bódis József polgármester

Tisztelt Képviselő!

Az ülésre tisztelettel meghívom, megjelenésére számítok.

Zalaerdőd, 2013. július 25.
Tisztelettel:



Bódis József s.k.
 

polgármester




A kiadmány hiteléül:





Pallér Edina 

    jegyző

 J e g y z ő k ö n y v:
Készült: Zalaerdőd Község Önkormányzat Képviselő-testületének 2013. július 25. napon a Polgármesteri Hivatalban megtartott rendkívüli nyílt képviselő-testületi üléséről.

Jelen vannak: Bódis József polgármester



Marácz István alpolgármester



Horváth Ferenc képviselő


Laczi Miklós képviselő



Molnár János képviselő

Pallér Edina jegyző

A lakosság köréből nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ A Sümegi Kistérségi Többcélú Társulás Társulási Megállapodásának módosítása

Előterjesztő: Bódis József polgármester

2./ A szociális és gyermekjóléti feladatok ellátása

Előterjesztő: Bódis József polgármester

A képviselő-testület a napirendet határozathozatal nélkül elfogadta.

1./ Napirend: A Sümegi Kistérségi Többcélú Társulás Társulási Megállapodásának módosítása 


Előterjesztő: Bódis József polgármester

Pallér Edina jegyző: A Többcélú Kistérségi Társulás társulási megállapodás módosítását az elmúlt ülésen már tárgyaltuk, azonban Zalaerdőd önkormányzat akkor külön nem hozott határozatot, mivel nem a végleges anyag volt előttünk. Most Sümeg megküldte a végleges anyagot, amit most már el kellene fogadnunk. Kivették belőle teljesen a belső ellenőrzést, módosult a lakosságszám. Ismertetném az előterjesztést.  
/Előterjesztés ismertetése./
Bódis József polgármester: Köszönjük, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

37/2013. (VII.25.) számú önkormányzati határozat:
Zalaerdőd Község Önkormányzatának Képviselő-testülete a Sümegi Kistérségi Többcélú Társulás Társulási Megállapodásának az előterjesztés szerint kezdeményezett módosításait elfogadja, az abban foglaltakat magára nézve teljes körben kötelezőként elismeri.

A képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot 3 eredeti példányban a Társulás elnökének címezve, a Sümegi Közös Önkormányzati Hivatal részére (8330 Sümeg, Béke tér 7.) megküldje.

A képviselő-testület felhatalmazza a polgármestert, hogy a Társulási Megállapodás helyébe lépő, a módosításokat tartalmazó egységes szerkezetű Társulási Megállapodást aláírja.

Határidő: azonnal

Felelős: Bódis József polgármester

/Az előterjesztés a jegyzőkönyv mellékletét képezi./

2./ Napirend: A szociális és gyermekjóléti feladatok ellátása

Előterjesztő: Bódis József polgármester

Bódis József polgármester: Az elmúlt ülésen már tárgyaltuk, hogy félévtől megszüntetik az önkormányzatok a Szociális Intézményi Társulást, és hogy szerződés keretében fogjuk a szociális és gyermekjóléti feladatokat elláttatni. Sümeg elkészítette a feladat-ellátási szerződést. A héten még megpróbáltunk egyeztetni, mi polgármesterek egymással, és Sümeggel is, de sajnos kényszerhelyzetbe kerültünk. Más szervezet már nem tud fogadni minket most félévtől, így 2013. decemberéig mindenképpen Sümeg marad, mint lehetőség.
Pallér Edina jegyző: A szerződésben összeg is szerepel, mivel az önkormányzatok az első félévben nem finanszíroztak a társulás keretében, így az első félév összegét is ebbe a szerződésbe tették bele, holott a szerződés 2013. július 1. napjától szól. Ezzel nem értettünk egyet, az önkormányzatok el is utalták a héten az első félévet, de többszöri próbálkozásra sem vette ki Sümeg, azt mondják úgyis éves elszámolás lesz, éves szinten kezelik az általunk befizetett összegeket, és ez a szerződésből is kiderül. Azért egészségesebb lett volna különválasztani a kettőt, de nem tudtuk elérni.

Bódis József polgármester: Úgy egyeztettünk a polgármesterekkel, hogy nincs más választásunk, erre az évre aláírjuk, és majd jövőre próbálunk meg valamilyen irányba elmozdulni. Javaslom, hozzuk meg határozatunkat.
Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

38/2013. (VII.25.) számú önkormányzati határozat:
Zalaerdőd Község Önkormányzatának Képviselő-testülete úgy határozott, hogy a Sümeg Város Önkormányzatával megkötendő, a házi segítségnyújtás, családsegítés, gyermekjóléti szolgáltatás szociális és gyermekjóléti feladatok ellátásáról szóló Feladatellátási szerződést az előterjesztés szerint elfogadja.

A Képviselő-testület felhatalmazza a polgármestert, hogy a Feladatellátási szerződést aláírja.

Felelős: Bódis József polgármester

/Az előterjesztés a jegyzőkönyv mellékletét képezi./

A polgármester a rendkívüli nyílt ülést berekesztette.

k.m.f.

               Bódis József                                                                     
  Pallér Edina

                polgármester                                                                       
        jegyző

